钦定古今图书集成/明伦汇编/氏族典/第286卷 > 黄韺
## 钦定古今图书集成/明伦汇编/氏族典/第286卷 > 黄韺

按《万姓统谱》：“韺字声叔，后埭人，兄。”第。正统初进士，
为户部主事。韺，宣德中以明经荐，授仙游训导。勤以
教人，而尤笃于义。知县王彝尝以白金二百两寄韺，
彝死，韺呼其子来授之。丁内外艰，改无锡，后改丽水。
时浙寇张甚，众以韺有材略，推以捍贼。韺部署既定，
乃谕以忠义，众感激，鼓之而进，贼遂奔溃。天顺中，以教有成绩，升广元教谕，与佥事董应轸同入蜀。应轸
船覆，呼近岸诸小舟，莫肯前。韺曰：“是欲得财耳。”乃自
出囊金授之，众乃乱流而进，应轸获免。既抵广元，其
邑为蜀北鄙，戍卒多而编氓少。学政久废，韺力以义
倡，率广元人士相与修学舍，建文庙。每日衣冠坐堂
上，授诸生以《诗》《书》，背诵覆讲如法。广元人乐从其教，
久而心益爱之。侄纶，举乡贡，官顺德教授。之子也。
孙颙，亦第进士，授户部主事，迁员外郎。